इसी तरह फोर्ब्स के अनुसार 2005 से भारत के समृद्धतम लोगों की आय का हिस्सा 10 प्रतिशत बढ़ा है। यह सब बताता है कि हमारी विकास नीति का लाभ धनी लोगों को मिला तथा इसका आंशिक लाभ उच्च मध्यम आय वर्ग को भी मिला। गत वर्षों में निचले क्रम पर रहने वाले 35-40 प्रतिशत लोगों की दशा में बदलाव नहीं आया है। आईपीसीसी की हालिया रिपोर्ट के अनुसार यदि धरती के तापमान में 1.5 डिग्री सेंटीग्रेड की वृद्धि होती है और 2030 तक इसमें 2 डिग्री सेंटीगे्रड की वृद्धि होती है तो इससे भारत और अन्य विकासशील देशों में गरीबी बढ़ेगी। क्या अगले चार-पांच वर्षों में स्थिति में सुधार आएगा? यह हमारे राजनेताओं की इच्छा शक्ति पर निर्भर करेगा।